ह्या संसाराक आयिल्ल्या हर मनशाक एक पात्र आसा, ताकाच म्हणून नम्यारल्लें संभाशण आसा, थोडें आयकुंक आनी थोडें उलोवंक आसा, पूण जायतें आपणा भितरलें अभिव्यक्त करुंक असा; We've all got both LIGHT and DARK inside of us. What matters is the part we choose to act on, thats who we really are. आपुरबायेचीं उत्रां हीं, जिण्ये आवदेंत मनीस 'नांव' जोडच्याक कितें सर्व करता. पूण जें जोडल्लें नांव ताचे कुडिसवेंच मरून वेता. म्हळ्यार हांगासर नांवयी स्थीर न्हय. पूण जिण्ये आवदेंत ताणें केल्लें बरें-वायट मात्र ऊरता.
एक संपें सत हेंः हऱ्येका मनशाक 'बरें' आनी 'वायट' मधलो तफावत कळीत आसा, 'काळोक' आनी 'उज्वाड' मधलो तफावत कळीत आसा, तरयी आपणा भितर आसच्या आंधकाराची वोळक आसना. तें पार्कुंची वा समजुंची जाण्वाय सयत आसना. तर काळोकाक कोणें धांवडांवचो? Darkness cannot drive out darkness; only light can do that. Hate cannot drive out hate; only love can do that. मार्टीन लूथर किंगाचीं सोभीत उत्रां यादीक येतात.
हांवय दिवटी पेटयतां (हांगासर, हांव म्हळ्ळो सादो सब्ध, पूण हांवयी म्हळ्यार, हांवच न्हय म्हळ्ळो अर्थ),
ह्या एकाच कडव्यांत कांय कितलेश्या युगांच्यो काण्यो लिपल्यात न्हय?, हांगासर दिवाळी परब एक संभ्रम, आचरण, दबाजो वा फेसत. आनी हांगासर कवी 'दिवटी' पेटयता, कांय खिणाचो उज्वाड फांकुंदी म्हळ्ळे आशेन शिवाय, हो संसार सगळो ह्ये दिवटेंत उज्वाडांत भर्तलो म्हळ्ळे भ्रांतेंत न्हय. हांगा काळोकांत जियेवन सवय जाल्ल्यांक दिवटी सोसना, देकून तसल्यांक वारयाचो, तुफानाचो सांगात करून कशें असल्या दिवटेंक पालवयजाय म्हळ्ळी विद्या कळीत आसतां, कवी ह्या सुप्तीं खेळांक समजून दिवटी पेटयता.
तरी, हेरांनी चिंतचेपरीं चिंतचो सादो मनीस हो कवी न्हय, बगर ह्या कद्वळा मधेंयी, ह्या काळोकामधेंयी 'दिवटी' पेटंवचो हो पिसो न्हय, बगर जाणारीच.
आखेरिच्या कडव्यांतलीं तात्वीक उत्रां परत परत पाचुंक प्रेरीत करतात. हांगासर काळोक म्हळ्यार खोटें, उज्वाड म्हळ्यार बरें, दिवटी म्हळ्यार बरी कर्नी.
Disclaimer: Please write your correct name and email address. Kindly do not post any personal, abusive, defamatory, infringing, obscene, indecent, discriminatory or unlawful or similar comments. kavitaa.com/konkanipoetry.com will not be responsible for any defamatory message posted under this article.
